**OTVARANJE PONUDA ZA VIŠEDNEVNI IZLET U KRAPINSKE TOPLICE ZA VIŠE RAZREDE ZA ŠKOLSKU GODINU 2018./2019.**

Petak 12 listopada 2018 u prostorijama OŠ-SE Belvedere održan je sastanak za otvaranje ponuda za višednevni izlet u Krapinske toplice za učenike viših razreda. Sastanak je započeo u 14:30 sati.

Prisustvovali su: ravnatelj Denis Stefan, razrednica 5. razreda Ivana Šarić, razrednica 7. razreda Nina Živković, razrednik 8. razreda Davide Gugić, te predstavnica roditelja 5. razreda Noema Dekleva i predstavnik roditelja 8. razreda Renato Kertelj. Prisutna je bila i predstavnica turističke agencije Stella tours.

U glasovanju su sudjelovali svi osim Davida Gugića, kako bi broj glasača bio neparan (5).

Kao odgovor na natječaj stiglo je devet ponuda:

1. Alibi Umag: ponuda je odbačena jer nije bilo zatraženog popusta za pet para braće i sestara. \*

2. NeoMar : ponuda je odbačena jer nije predviđen ručak za prvi dan.

3. Via Imaginarium: ponuda je odbačena jer nije predviđen ručak za prvi dan.

4. Croma tours: ponuda je odbačena jer nije predviđen ručak za prvi dan.

5. Stella tours: svi zatraženi uvjeti su zadovoljeni.

6. A.N.A.B.A.R. tours: ponuda je odbačena jer nije uključen posjet Velikom Taboru.

7. ABC travel: ponuda je odbačena jer nije predviđen ručak za prvi dan.

8. Via Magnifica: ponuda je odbačena jer nema jedan puni pansion (već samo dva polupansiona).

9. Jimmy Tours: ponuda je odbačena jer nije predviđen ručak za prvi dan.

Prema svemu navedenom, jedina valjana ponuda je ponuda agencije **Stella tours**.

U obrascu koji je objavila škola stoji pod rubrikom *Smještaj i prehrana*- JEDAN PUNI PANSION i DVA POLUPANSIONA. Predstavnica agencije Stella tours nam je objasnila da polupansion znači samo večera-noćenje-doručak te da smo u obrascu trebali pojasniti da želimo ručak i prvi dan. Ipak, zajedničkim dogovorom, komisija je odbacila 5 od 9 ponuda zbog toga što prvi dan nema organiziranog ručka, što je izuzetno važno za učenike koji će krenuti na put već u ranim jutarnjim satima.

\*Nakon sastanka Ivana Šarić i Nina Živković su opet pregledale ponudu te pronašle nešto što bi moglo označavati zatraženi popust. Pokušale su kontaktirati agenciju, ali nisu dobile odgovor te su odlučile konačno odbaciti ponudu.